Orlop Decks lan Tank Top dumunung ing tingkat paling cendhèk kapal, ing ngisor garis banyu. Geladhak orlop dianggo kanggo ruwang kargo, sauntara Tank Top – bagéyan ngisor paling jero ing lambung kapal – nduwèni ruwang papan kanggo kètèl, turbin, lan generator listik kapal dipasang. Bagéyan kapal sing siji iki didominasi déning ruwang mesin lan kètèl, papan-papan sing ora biasa dideleng penumpang. Kaloro ruwang iki kahubung karo tataran paling dhuwur ing kapal liwat rangkaian trap/andha; loro tangga spiral cedhak haluan mènèhi aksès menyang D Deck.[7][12]